# Confraria del Cava de Sant Sadurní d'Anoia

La Confraria del Cava de Sant Sadurní d'Anoia és una confraria bàquica fundada el 28 de setembre del 1979 a Sant Sadurní d'Anoia. És la primera confraria de vins de cava organitzada a tot l'Estat espanyol i la segona mundial, després de la que existeix a la Xampanya. Anualment organitza la Setmana del Cava, per a la seva promoció i enaltiment, on entre altres actes s'organitzen un viatge amb tren de vapor de Barcelona a Sant Sadurní d'Anoia, l'elecció d'una reina del cava i d'un confrare d'honor. El 1982, Marta Pujol i Ferrusola, filla de l'aleshores president de la Generalitat de Catalunya Jordi Pujol i Soley va ser elegida primera reina del cava. Des del 2012 organitza igualment cada any el «Sopar Solidari del Cava» amb l'objectiu de col·lectar fons per a obres socials.
És dirigida i administrada pel Consell Capitular, que és escollit per l'assemblea general. Compta amb un Gran Consell format pels catorze Cavallers Confrares Fundadors. Els capítols tenen lloc a Torre Ramona. La pertinença obliga a defensar i promoure aquests vins. Paral·lelament existeix una Jove Confraria del Cava que es dedica a la divulgació i promoció del cava entre els joves.

## Reines i confrares d'honor

* 2014: Ona Carbonell i Ballestero i Miquel Barceló Artigues
* 2013: Anna Simon i Marí, el «regnat» de la qual va ser discutit perquè va fer un brindis amb cervesa en presentar un xou de cap d'any i els Germans Roca.
* 2011: Artur Mas i Gavarró
* 2009: Ferran Adrià Acosta
* 2008: Fèlix Millet i Tusell
* 1982: Marta Pujol i Ferrusola, primera «reina del cava».

## Referències

* ↑ Arnabat i Mata, Ramon. De l'aiguardent al cava: el procés d'especialització vitivinícola a les comarques del Penedès-Garraf. Vilafranca del Penedès: 3 de Vuit, 2003, p. 119. ISBN 9788493240530.
* ↑ «La Confraria del Cava recapta 40.839 euros per a beques menjador». El Món, 15-05-2015.
* ↑ Romaní i Olivé, Joan Maria: Diccionari del vi i del beure. Edicions de La Magrana, col·lecció Pèl i Ploma, núm. 21. Barcelona, desembre del 1998. ISBN 84-8264-131-X, plana 79.
* ↑ «La nedadora Ona Carbonell, coronada com a nova Reina del Cava». Ara, 05-10-2014. [Consulta: 7 juny 2015].
* ↑ «El pintor mallorquí Miquel Barceló, nou Confrare d'Honor del cava». TV3. «Barceló va citar Matisse per explicar la vinculació que els pintors han tingut al llarg de la història amb el cava i el vi. ‘Els diners que es guanyen amb plaer, s'han de gastar en plaer’.»
* ↑ M., A «La Confraria del Cava es plantejarà “clàusules d'exclusivitat” per a les futures reines del cava». El Punt Avui, 31-12-2013.
* ↑ «Josep Roca: ‘Si El Celler de Can Roca fos un vi, seria un cava’». Nació Digital, 24-12-2013 [Consulta: 7 juny 2015]. «Els germans del conegut restaurant gironí van ser investits confrares d'honor de la Confraria del Cava»
* ↑ M., A «Mas destaca la projecció de Catalunya que fa el cava». El Punt Avui, 15-10-2011.
* ↑ M., A «Ferran Adrià serà el confrare d'honor de la Setmana del Cava». El Punt, 24-09-2009, pàg. 2.
* ↑ «Confraria del Cava de Sant Sadurní d'Anoia». Gran Enciclopèdia Catalana. Barcelona: Grup Enciclopèdia Catalana.
* ↑ Confraria del Cava de Sant Sadurní d'Anoia. «Notícies de la Reina del Cava». Arxivat de l'original el 2015-02-21. [Consulta: 7 juny 2015].
* ↑ Just, Mònica; Baselga, J.M «Polémica por el uso de cerveza en la Nochevieja de las cadenas televisivas» (en castellà). Diari de Tarragona. Arxivat de l'original el 2016-03-03 [Consulta: 7 juny 2015]. «La primera fue, en 1982, Marta Pujol Ferrusola, hija del expresidente de la Generalitat Jordi Pujol.» Arxivat 2016-03-03 a Wayback Machine.